
Föderalizmus Európában? A lisszaboni szerződést követő uniós jogfejlődés értelmezése a föderalizmus eszköztárával

A kutatás célja az Európai Unió föderális környezetben való vizsgálata, amelyhez segítséget nyújt a korai Amerikai Egyesült Államok föderális rendszere. Az USA történelme során a föderalizmus főbb típusainak különböző korszaka volt megfigyelhető, melyből kiemelkedik az úgynevezett duális és kooperatív berendezkedés. Véleményem szerint az EU fejlődése a duális megközelítés egy sui generis változata felé halad. A dolgozatban részletesen bemutatásra kerül, hogy vajon az Európai Unióban az Egyesült Államok 1789-től 1932-ig tartó időszakában végbement, ahhoz hasonlatos föderációs berendezkedés van-e kialakulóban.
Ehhez az úgynevezett összehasonlító föderalizmus módszere kerül alkalmazásra, amely a vizsgált államok történelmi, politikai, és föderális-közjogi vonatkozásait veszi figyelembe. Kiemelt szerepet kap a hatáskörmegosztás, ami a legjobban szemlélteti a különböző kormányzati szintek közötti viszonyokat. Áttekintésre kerül a Lisszaboni Szerződéssel lefektetett kompetencia rendszer és az USA létrejöttét követő legalapvetőbb Legfelsőbb Bírósági ítéletek, továbbá az EU duális berendezkedése ellen felhozott általános érvek. Végül a fentiek fényében láthatóvá válik, hogy az EU fejlődése valóban a duális rendszer egy sui generis változata felé halad.



